יהודה אנגל

יהודה אֶנְגֶל (25 באוקטובר 1924 – 9 במאי 1991) היה מלחין ומנצח ישראלי.

יהודה אנגל נולד בווינה בירת אוסטריה. בשנת 1939, כשהיה בן 15, עלה לארץ ישראל יחד עם האקורדיון שלו, במסגרת עליית הנוער. חודש לפני כן היגרה משפחתו מווינה לשאנגחאי בסין, אחד היעדים שבהם חיפשו יהודי אוסטריה מפלט לאחר האנשלוס.
לאחר עלייתו התחנך במשך שנתיים בירושלים במוסד לעליית הנוער בתלפיות. מדריכו הבחין בכישרונו המוזיקלי, ואנגל נשלח ללימודי פסנתר פעם בשבוע אצל מורה ידועה בירושלים.

ב-1943 עבר עם חברי קבוצת עליית הנוער להכשרה בעין גב.
הוא ארגן במקום להקה ומקהלה ואחר נשלח לקורס מנהלי מקהלות מטעם ההסתדרות. בתקופה זו הלחין את יצירותיו הראשונות. 
בין השנים 1952-1974 היה ברציפות מנצחה של מקהלת הקיבוץ המאוחד, לצד מנצחים אחרים. 
ב-1983 כיהן בתפקיד מזכיר קיבוץ מעגן מיכאל. ניצח על תזמורת הקיבוצים, יחד עם המוזיקאי והמנצח אורי גבעון.

אנגל כתב כ-264 יצירות בהרכבים שונים. החל בשירים לחגים ומועדים, יצירות למקהלות ויחידים ולתזמורת ואף יצירות לתזמורת סימפונית. כמו כן עיבד כ-70 שירים של מלחינים אחרים למקהלות בהרכבים שונים, חלקם בליווי תזמורת. ב-1980 הלחין את חבלי משיח, את המילים כתבה נעמי שמר.

אנגל נקבר בקיבוצו מעגן מיכאל.

ארכיונו (מהשנים 1940–1990) שמור במרכז למוזיקה של הספרייה הלאומית.
חומר ארכיוני נוסף נמצא בארכיון למוזיקה ישראלית, אוניברסיטת תל אביב.

רשימת יצירות חלקית

 אליך המחר. מילים: פניה ברגשטיין.
 שלושה אינטרלודים. לחלילית אלט סולו.
 שני אינטרמצי. לפסנתר סולו.
 אלגיה. לכינור סולו (1970).
 שני אלתורים. לאבוב סולו (1985).
 אנדנטה ואלגרו לשתי חליליות.
 אפיזודה. לפסנתר סולו.
 אקדמה ומחול. לחליל ופסנתר (1982).
 האשכול. לקול ולתזמורת. מילים: חיה ורד.
 בגני. למקהלה מעורבת. מילים: רחל.
 ביום ההוא. למקהלה מעורבת. מילים: ישעיה כ"ו, א-ג (1969).
 בסוף הדרך. למקהלה מעורבת. מילים: נתן יונתן.
 בקלילות ל-3 חליליות.
 בשטף ל-2 חליליות.
 בתנועה ובמחול. ל-3 חליליות.
 בתנועה שקטה ל-2 חליליות.
 דו-שיח מוזיקלי. דואט. ל-2 כינורות (1986).
 דיאלוג. לחצוצרה בדו ולטרומבון.
 דיברטימנטו לבני הנעורים. לתזמורת כלי קשת.
 דודי לי. למקהלה מעורבת. מילים: שיר השירים. (1957).
 הללויה כי טוב. למקהלה מעורבת. מילים: תהלים קמ"ז.
 הרהור ותנועה. לשתי חליליות וגיטרה [או פסנתר או צ'מבלו] (1983).
 החיים במעגל העונות. למקהלת ילדים. מילים: איה (1984).
 ולס. לפסנתר סולו.
 ושבתי את שבות עמי ישראל. למקהלה מעורבת. מילים: עמוס ט’.
 חג המחזור. שירים (1963). 
 טריאלוג. לאבוב, לחצוצרה בדו ולטרומבון.
 יפה נוף. למקהלת ילדים. מילים: יהודה הלוי.
 כל המשפחה. למקהלה מעורבת.
 כל שושנה. מילים: זלדה.
 לזכרם : אלגיה. לכינור ולויולה (1980).
 לחג מזמור: קנטאטה. למקהלה מעורבת, אלט סולו ותזמורת. המילים מתוך ספר בראשית, ירמיה, יואל ותהלים (1968).
 לפי בקשת אשתי. לבסון סולו.
 לסיום עונת תש"ן.	קנון בשלושה קולות שוים ובס עיקש. מילים: יהודה אנגל (1990).
 לרננים ברננה. ל 5 חליליות (1984).
 מה נאוו. לטנור סולו, מקהלה חליל ותזמורת כלי קשת מילים: ישעיהו נ"ב, ל"ה (1953).
 מחול. לפסנתר סולו.
 מונולוג. לאבוב סולו.
 מותי בא לי פתע : 5 שירים. למקהלה מעורבת (1980).
 מזמור לדוד: ה' רועי. לסופרן או טנור, כינור וצ’לו. מילים: תהילים כ"ג (1975).
 ממזרח אביא זרעך: למקהלה מעורבת. מילים: ישעיהו מ"ג (1958).
 מי יגור באוהלך. למקהלה מעורבת. מילים מתהלים.
 סימפוניאטה "מקצבי נעורים". לתזמורת (1959).
 סרנדה. לתזמורת כלי קשת (1964).
 עליז ל-2 חליליות.
 פואמה. לנבל סולו (1986).
 פנטסיה. לנבל סולו (1973).
 פנטסיה. לקלרינט, צ’לו ופסנתר.
 פנטסיה קונצרטנטית. לכנור ולתזמורת.
 פסוקי דרינה. למקהלה מעורבת. מילים: תהילים י"א, ל"ב.
 פקדת הארץ. למקהלה מעורבת מילים: תהלים ס"ה.
 פרי מגדים. חמישה פזמורים למקהלה בקולות שווים. מילים: זרובבל גלעד.
 שני פרלודים. לפסנתר סולו (1970).
 פתיחה חגיגית. לתזמורת.
 צאי לך היפה בנשים. למקהלה מעורבת. מילים משיר השירים (1964).
 קטע. לשלישיית כלי קשת.
 קטעים לשתיים ולשלוש חליליות (1944 ו 1971).
 שני קטעים לחלילית סולו לאזכרה של ברל כצנלסון (1944).
 קפריצ'יו ל-3 חליליות.
 רביעייה. לחליליות (1985).
 שיר גל. מילים: דוד עתיד.
 שיר המעלות. למקהלה מעורבת.
 שיר הברכה. מילים: אריה אורי.
 שני צדדים למטבע : רפסודיה. לצ'לו ולפסנתר (1986). 
 שמחת הזמרה. למקהלה מעורבת. מילים: יהודה אלרואי (1977).
 שמחתי באמרים לי. למקהלה מעורבת. מילים: תהלים קכ"ב (1987).
 תפלה לנצוצות. למקהלה מעורבת. מילים: משה בסוק.

קישורים חיצוניים


 יהודה אנגל: ביוגרפיה באתר הנצחה מעגן מיכאל
 יהודה אנגל באתר "שירה עובדת"

הערות שוליים

קטגוריה:ישראלים ילידי אוסטריה
קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מעבדים מוזיקליים ישראלים
קטגוריה:מנצחים ישראלים
קטגוריה:אנשי העלייה החמישית
קטגוריה:עולים בעליית הנוער
קטגוריה:מעגן מיכאל: אישים
קטגוריה:ישראלים שנולדו ב-1924
קטגוריה:ישראלים שנפטרו ב-1991
קטגוריה:אישים הקבורים במעגן מיכאל